เงินบาทเปิดตลาด30.63/69
ธนาคารกรุงเทพ รายงาน เงินบาทเปิดตลาดเช้านี้อยู่ที่ระดับ 30.63/69 แนวโน้มแข็งค่าต่อเนื่อง
23 ก.ย. 2553

ธนาคารกรุงเทพ รายงาน เงินบาทเปิดตลาดเช้านี้อยู่ที่ระดับ 30.63/69 แนวโน้มแข็งค่าต่อเนื่อง
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.63/69 บาท/ดอลลาร์ จากปิดตลาดเย็นวานนี้ที่ระดับ 30.64/66 บาท/ดอลลาร์ โดยยังคงมีแนวโน้มปรับตัวแข็งค่าต่อเนื่องได้อีก เนื่องจากมีแรงไหลเข้าของเงินทุนต่างประเทศ และปัจจัยหนุนจากต่างประเทศ
"เปิดตลาดเช้านี้รีบาวน์กลับมาเล็กน้อย แต่แนวโน้มยังคงแข็งค่าต่อเนื่อง" นักบริหารเงิน กล่าว
เนื่องจากญี่ปุ่นใกล้ถึงช่วงปิดงวดประจำไตรมาส ทำให้ผู้ส่งออกพยายามเทขายดอลลาร์เพื่อซื้อเยนกลับคืนมา และผลประชุมของธนาคารกลางสหรัฐ(FED) ที่เป็นแรงกดดันให้เงินดอลลาร์อ่อนค่าเมื่อเทียบกับสกุลอื่น
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 84.50 เยน/ดอลลาร์ ปรับตัวแข็งค่าจากระดับ 84.66/67 เยน/ดอลลาร์ ส่วนเงินยูโรอยู่ที่ระดับ 1.3400 ดอลลารื/ยูโร ปรับตัวแข็งค่าเช่นกันจากระดับ 1.3383/3385 ดอลลาร์/ยูโร       
นักบริหารเงิน คาดว่า วันนี้เงินบาทจะเคลื่อนไหวในกรอบแคบๆ ระหว่าง 30.60-30.70 บาท/ดอลลาร์